Publication: Magyar Közlöny
Issue: MK-2009-136 (Year: 2009, Number: 136)
Era: 2004-2010
Section: (1) A költségmentesség engedélyezésének alapjául szolgáló körülmények igazolásáról szóló 2/1968. (I. 24.) IM rendelet
Paragraph Index: 140

(2) A Kekir. 1. § (4) bekezdésének helyébe az alábbi rendelkezés lép: „(4) Jogi személy és jogi személyiséggel nem rendelkezõ gazdálkodó szervezet illetékfeljegyzési jog engedélyezése iránti kérelméhez csatolni kell a pénzforgalmi számlát vezetõ pénzforgalmi szolgáltató – 15 napnál nem régebbi – igazolását a pénzforgalmi számla egyenlegérõl. Ha a gazdálkodó szervezet több pénzforgalmi számlával rendelkezik egy pénzforgalmi szolgáltatónál vagy több pénzforgalmi szolgáltató vezet részére pénzforgalmi számlát, mindegyik vonatkozásában köteles az igazolást csatolni. A gazdálkodó szervezet képviselõje írásban nyilatkozik arról, hogy a gazdálkodó szervezet egyéb pénzforgalmi számlával nem rendelkezik. A bíróság elrendelheti a gazdálkodó szervezet vagyoni állapotának (ingó, ingatlan vagyon, követelések, tartozások), továbbá 6 hónapra visszamenõleges pénzforgalmi számla egyenlegének igazolását is.”

Source: https://magyarkozlony.hu/hivatalos-lapok/b37f283cca351fceb8b27d0e284eac061e8bd14a/dokumentumok/162b016f0ad45e4b552814799075058581d097bf/letoltes